open-index/open-wikipedia-markdown huggingface dataset:
The Stig

**The Stig** er navnet gitt til den anonyme motorsportsjåføren i BBC-programmet *[[Top Gear]]*. Hans identitet er ukjent, og han verken snakker eller tar av seg hjelmen foran kamera. 

Stigs hovedfunksjon i programmet er å gjennomføre rundetider med forskjellige biler på Top Gears testbane i Dunsfold Park, og å trene hver ukes gjest til å sette god rundetid i den delen av programmet hvor det testes rimelige biler. I tillegg utfører *The Stig* forskjellige andre kjøreoppgaver hvis det trenges. The Stig har også vært med på noen av Jeremy Clarksons spesialprogrammer, slik som *Heaven and Hell* og *The Good, The Bad and The Ugly.*

Hans identitet ble røpet i første program i 13. sesong, ved at han tok av seg hjelmen, og Michael Schumacher viste seg. 
BBC har i ettertid avkreftet at Schumacher var Stig. Schumacher var der fordi Ferrari ikke ville la noen andre kjøre Ferrari FXX.

Det har blitt sagt at han er blitt erstattet med en annen fordi han ble alvorlig skadet i en ulykke. Men dette er ikke sikkert.

Et av mange sitater fra Jeremy Clarksons introduksjoner av The Stig
*Some say that on really warm days he sheds his skin, like a snake, and for some reason he's allergic to the Dutch. ( På norsk: "Noen sier at på virkelige varme dager skifter han huden sin som en slange, og er av en eller annen grunn allergisk mot nederlendere.")

Racingsjåfør Ben Collins har i et intervju til The Sun avslørt seg selv som The Stig. Ben Collins fikk jobben som den hvite Stig etter at forgjengeren, Perry McCarthy (den svarte Stig) avslørte seg selv i en biografi i 2002.
Martina Hansens Hospital

**Martina Hansens Hospital** er et sykehus på Dønski i Bærum, eid av Vestre Viken HF. Sykehuset er et av landets ledende spesialsykehus i ortopedisk kirurgi, revmakirurgi og revmatologi. Sykehuset opererer årlig ca. 4500 pasienter og har nærmere 35.000 polikliniske undersøkelser i året.

Sykehuset ble bygget i 1936 med midler fra Martina Hansens legat. Det ble bygget som et spesialsykehus for pasienter med tuberkuløse sykdommer i ben og ledd. Etter 1950-tallet med oppdagelsen av medikamentet Streptomycin som praktisk talt tok knekken på tuberkulosen ble det et markert mindre behov for slike spesialsykehus (i likhet med kysthospitalene) og sykehuset spesialiserte seg på pasienter med behov for ortopedisk kirurgi og revmatologi. 

Frem til 31. oktober 2025 var sykehuset ideelt, privat driftet og eid av stiftelsen med samme navn. Sykehuset utførte da offentlige oppdrag for Helse Sør-Øst RHF. 

## Ledelse
* Arne Ekeland (til 2012)
* Pål Jeroen Husby (2013–2017)

## Referanser


## Eksterne lenker
*
Laos’ kvinnelandslag i fotball

**Laos' kvinnelandslag i fotball** representerer Laos i internasjonal fotball. Laos tilhører den delen av asiatiske kvinnelandslag som befinner seg under både de beste (Kina, Japan, Nord-Korea, Australia og Sør-Korea) og de nest beste (Taiwan, Thailand, Burma og Vietnam). Siden de først kom inn på FIFAs verdensranking for kvinner i juni 2007, har Laos klatret sakte, men sikkert oppover rankingen.

## Historie
På grunn av sin sene debut, har Laos aldri vært med i noen Asiamesterskap eller kvalifiseringer til det. Imidlertid var Laos med i Sørøstasiamesterskapet i fotball i 2007, der de kom på trejeplass i sin gruppe. Først tapte Laos stygt for Thailand og deretter for Burma, før de slo Singapore. I de Sørøstasiatiske leker, derimot, greide Laos å komme til semifinalen, takket være uavgjort mot Filippinene og et noe mer beskjedent tap for gruppevinner Vietnam enn det Filippinene greide. I semifinalen gikk det imidlertid dårlig, og i bronsefinalen tapte også Laos klart. Dermed ble det en fjerdeplass. I neste Sørøstasiamesterskap, i 2008, kom laget på tredjeplass igjen, denne gangen blant fem land. Denne gangen var det Malaysia og Indonesia Laos slo. De neste Sørøstasiatiske leker vil bli arrangert i Laos.
Dr.techn.Olav Olsen

**Dr.techn. Olav Olsen AS** er et norsk rådgivende ingeniørfirma innen fagområdene bygg, konstruksjon, marin teknikk, geo- og miljøteknikk, hydrologi og vvs.  Firmaet ble grunnlagt i 1962, og har 160 ansatte per 2026. Hovedkontoret ligger i Strandveien 18 på Lysaker, og det er i tillegg kontorer i Bergen, Trondheim og Ålesund. Selskapet er heleid av Artelia, et fransk ingeniørselskap.  

Firmaet har spesialisert seg på tyngre betongkonstruksjoner som bruer, kaier, industrianlegg og offshore betongplattformer. Geoteknisk og miljøteknisk prosjektering, tilstandsvurdering, modifikasjon og rehabilitering av eksisterende konstruksjoner er også vanlige oppdragstyper, i tillegg til utvikling og design av nye. I sammenheng med krav i nyeste tekstandard og til miljøvennlige byggverk utfører firmaet bygningsfysiske oppgaver som varmeisolasjon og tetting mot vann og luft. 

Dr.techn. Olav Olsen har blitt tildelt utmerkelser for sitt arbeid. Eksempler er Betongtavlen, vunnet tre ganger (Politihuset i Oslo, Condeep og Troll A plattformen, og FIPs pris (Federation Internationale de la Precontrainte), i 1990 og 1998, alle tildelt for fremragende design og ingeniørkunst. Firmaets grunnlegger Olav Olsen ble tildelt FIP-medaljen og Gustave Magnel Golden Medal (Draugen), samt æresmedlemskap i Norsk Betongforening.

Firmaet har siden 2003 utviklet ulike løsninger for installasjon og fundamentering av offshore vindturbiner, bunnfaste og flytende. Olav Olsen  har utviklet betonggravitasjonsfundament som kan flyte ut og installeres på sjøbunnen ved hjelp av vannballastering. Et jacket fundament har også blitt utviklet med formål å redusere stålvekt (og dermed kostnad) og for å bedre utmattingsegenskaper og levetid. Olav Olsen assisterte Norsk Hydro under utviklingen av den flytende vindturbinen Hywind, (HYdro WIND), oppfunnet av Dagfinn Sveen i Hydro i 2001. Siden 2014 har firmaet assistert Statoil og Aibel med design av flyter og mooring samt koblede analyser for vindparken Hywind Scotland. 

Olav Olsen har egenutviklet en stålflyter til EU-prosjektet Hiprwind. samt OO-Star Wind Floater, et flytende understell spesielt utviklet for store vindturbiner. OO-Star ble plukket ut som et av fire konsepter som skal skaleres til 10 MW i EU-prosjektet LIFES50+. Etter fullført Fase 1 av dette prosjektet er OO-Star Wind Floater valgt som et av to konsepter for modellskala testing i bølgetank (Sintef Ocean) og i vindtunnel (Politecnico di Milano).

## Referanser


## Eksterne lenker
* Norsk Betongforening.
* www.olavolsen.no
* Rådgivende Ingeniørers Forening (RIF)
Hérita Ilunga

**Hérita N'Kongolo Ilunga** (født 25. februar 1982 i Kinshasa, Zaire) er en kongolesisk fotballspiller i fotball som nå er klubbløs. Han er en venstreback, og har spilt på landslag til .

## Klubbfotball
### West Ham
Den 2. september 2008 annonserte Premier League-klubben West Ham United at de hadde signert Ilunga fra FC Toulouse for resten av 2008/09 sesongen, sammen med den italienske spilleren David Di Michele.

Ilunga debuterte for «Hammers» borte mot West Bromwich Albion den 13. september, og har etter det etablert seg som klubbens førstevalg på venstrebacken, etter salget av George McCartney til Sunderland. Ilunga skåret sitt første mål for klubben i en 3-0 seier hjemme i FA-cupen mot Barnsley den 3. januar 2009. Like etter kom britisk media med meldinger om at Liverpool var interessert i å signere han som erstatning for Andrea Dossena.

## Referanser


## Eksterne lenker
*
Liatoppen Fjellstove

**Liatoppen Fjellstove** er et høyfjellshotell som ligger på Liatoppen i Ål i Hallingdal, 920 moh. 

## Historie
Liatoppen Fjellstove åpnet dørene i påsken 1961. Knut og Guri Buseth kjøpte det som hadde vært en offisersmesse på Gardermoen, som de deretter fraktet opp Liagardane. Ved starten hadde fjellstua 24 værelser og opptil 60 sengeplasser. Rommene var naturlig nok mindre og hadde 2-4 køyesenger per rom. Før de startet Liatoppen drev de et gårdsbruk nede ved Hallingdalselva. Her drev de også en stund en liten campingplass.

Det var også et av de aller første stedene i Hallingdal hvor man fikk inn TV-sendinger på begynnelsen av 1960-tallet. Da en åling stilte opp i *[[Kvitt eller Dobbelt]]*, samla det seg flere hundre skuelystne for å se på den lille svart-hvitt-TV-en.

Utsmykningene i form av rosemaling i TV-salong og peisestue står Lars Sataøen for. Den store premiesamlingen i TV-salongen er et minne fra Knut Buseth som var en av landets beste folkedansere. Møblene i disse to salongene er også spesielle siden de er hjemmelagde på Liatoppen.

Etter hvert overtok Kåre og Inger Lise Buseth stedet. Opp gjennom årene hadde det da vært gjennom en rekke små og store utbygginger. Alle rom fikk etter hvert dusj og wc samtidig som Imagerommene ble slått sammen til større rom. Kjøkken, salonger og nye romfløyer kom til. Den siste store utbedring kom i 1992/93. Da fikk stedet ny resepsjon og inngang, badstuer og nye aktivitetsrom i kjelleren, 7 nye værelser og en stor og luftig dansesal.

1. januar 1999 overtok Geir Ove og Hege N. Buseth den daglige driften av stedet samtidig som det ble omgjort til aksjeselskap. Kåre Buseth er fortsatt aktivt med i driften.

De senere årene er det ikke kommet de store forandringene. Driften er basert på muligheten for opplevelser og aktiviteter. Noen av rommene og korridorer er pusset opp. Stedet har også fått nytt renseanlegg – noe som var en tung investering for bedriften.

I 2001 startet en egen reiseservice som legger opp reiser for individuelle og grupper, som turer fra Hallingdal til Danmark, Sverige og Kiel. Virksomheten har også arrangert turer fra Bergen med noen netter på Liatoppen og tur til Danmark, Strømstad og Kiel inkludert. Dette er en liten del av driften, men noe fortsetter.

Høsten 2007 la Liatoppen AS ut 15 leiligheter/hytter for salg. Eiere som ønsker det kan leie ut sine leiligheter gjennom Liatoppen AS. Denne satsingen tar sikte på å bringe Liatoppen et hakk videre gjennom innvendig oppussing og opparbeiding av et bedre uteområde.
Tungolje

**Tungolje** er en fraksjon som er resultat av petroleumsdestillering. Halv-raffinert tungolje som benyttes som drivstoff til skip kalles **bunkers** eller **bunkersolje**.

## Klassifisering
American Society for Testing and Materials (ASTM) har utgitt en spesifikasjon på seks graderinger av tungolje, nummerert 1 til 6.

## Bunkersolje
Bunkersolje eller bunkers er betegnelse på en halv-raffinert tungolje som benyttes som drivstoff til skip. Bunkers er rett og slett drivstoff benyttet ombord på skip og lagres i såkalte bunkringstanker, for det meste diesel.

Oljekvaliteten bunkers hadde tidligere et relativt høyt innhold av svovel og andre mineraler og av slaggstoffer, men nyere regler har gitt restriksjoner som f.eks. at svovelinnholdet nå skal være under 1,5 prosent, mens tidligere regelverk tillot opptil 4-5 prosent.

Enda strengere regler vil etter hvert også komme for skip i Østersjøen og i Nordsjøområdet. Det er foreslått at det ikke blir tillatt å bruke svovelholdig drivstoff i det hele tatt. 

Ved skipsforlis og grunnstøtinger er skipets bunkersbeholdning et av de største problemene man må forholde seg til. Hvis denne tungoljen kommer ut i sjøen, vil den som regel skape store miljø- og forurensingsproblemer. Bunkersoljen er som regel tyngre og seigere (høyere viskositet) enn råolje.  Den vil derfor dispergere seinere i vann og bruke lenger tid på å brytes ned.

## Ordet
Ordet kommer fra engelsk *bunker* som opprinnelig betydde kullbinge. Verbet *bunkre* kommer også herfra, å fylle drivstoff, men har i overført betydning fått langt utvidet bruk.

Ordet *bunkers* brukes feilaktig også ofte om en militær bunker.

## Referanser


## Eksterne lenker
* Bellona krever forbud
Augusta Sophia av Storbritannia

**Augusta Sophia av Storbritannia** (født 8. november 1768, død 22. september 1840) var et medlem av den britiske kongefamilien. Hun var den andre datteren til Georg III og dronning Charlotte. Hun var prinsesse av Storbritannia og en prinsesse av Hannover.

## Tidlig liv
Prinsesse Augusta Sophia ble født i Buckingham House i St James's Park, London som det sjette barnet og andre datteren til Georg III og hans kone Charlotte av Mecklenburg-Strelitz. Etter hvert fikk Georg og Charlotte 15 barn, hvorav seks døtre.
## Senere liv
Moren hennes var overbeskyttende mot sine døtre og Augusta Sophia ble tvunget til å være mye rundt moren, som ikke døde før ti dager etter at Augusta Sophia fylte 50. Dette førte til at hun aldri rakk å gifte seg og få barn.

Hun døde den 22. september 1840 i Clarence House, St. James i London og ble gravlagt i St. George's Chapel etter å ha ligget på lit de parade (paradeseng) i sitt hjem Frogmore House, som dronning Charlotte testamenterte til henne dagen før hun døde.

I Victoria and Albert Archives finnes et flyveblad som reklamerer for L. Bertolottos loppesirkus. Ifølge flyvebladet var prinsesse Augusta den høye beskytter av loppesirkuset. Dette er ikke bekreftet i noe annet dokument.

## Stamtavle

## Referanser


## Eksterne lenker

*
Glyfada

**Glyfada** (gresk: Γλυφάδα) er en forstadskommune til Athen, Hellas' hovedstad. Forstaden hører til de mest velstående i Athen. Administrativt hører kommunen inn under prefekturområdet Athen og prefekturet og periferien Attikí.

Fra gammelt av var nok byen å regne som en liten fiskerlandsby, men beliggenheten gjorde hele dette området raskt til et svært populært utfartssted for Athens befolkning. Glyfada ligger ikke mer enn ca. 20 minutter fra sentrum av Athen (18 km), og i tillegg til gode buss- og bilforbindelser, så vil også den nye trikken, som ble bydt til OL2004, kunne ta deg dit.

De siste årene har Glyfada blitt et enda mer aktuelt feriemål, særlig etter at Athens flyplass ble flyttet fra dette område og inn i landet. Flystøyen har nok vært en dempende faktor for populariteten til Glyfada som feriemål. Strendene  rundt byen er gjerne av to forskjellige typer – enten private (tilhører hoteller eller leilighetskomplekser) eller såkalt "public", der en ofte må betale en avgift for å komme inn.

Det en finner i dag er stort sett mengder av hoteller og restauranter, og for dem som ønsker å både få en badeferie og samtidig få med seg alt som metropolen Athen har å by på, så er nok Glyfada et ypperlig valg. Videre er det også svært mange som har ferieboligen sin i nettopp Glyfada, og hvis en ser etter hus og leiligheter som er til salgs i nærheten av Athen, så finner en gjerne mange i dette området.

For Athenere har Glyfada vært et de de store utfartsstedene i helgene. Da kan en komme seg ut av byen, gå på stranden, handle i de mange flotte og eksklusive butikkene og så avslutte dagen på en av de mange tavernaene, restaurantene, barene eller nattklubbene i byen. Glyfada er kjent for sitt rike utvalg av fornøyelser, har også hatt den eneste store golfbanen i nærheten av Athen. Byen har også en stor marina, med utleie av all slags båter.

Glyfada, med all den hotellkapasiteten som finnes der, blir også hyppig brukt til konferanser og større møter. I tillegg er det flere store selskaper som har lagt hovedkontorene sine i og rundt byen.

## Befolkningsutvikling

## Vennskapsbyer
* Niš, Serbia
* Gżira, Malta
* Vidnoje, Russland

## Eksterne lenker
*
Glassverket Idrettsforening

**Glassverket Idrettsforening** (stiftet 11. februar 1919) er et idrettslag fra bydelen Åskollen i Drammen. Den har ca. 1&nbsp;000 medlemmer og har en lang håndballhistorie. Glassverket er først og fremst kjent for sin innsats på håndballbanen, men også fotballagene har markert deg med en rekke kretsmesterskap på aldersbestemt nivå, og seniorspill i gamle 3. divisjon.

## Fotball
Etter å ha ligget brakk i flere år ble seniorfotballen i Glassverket startet opp igjen før sesongen 2007. Sesongen 2011 spilte de i 5. divisjon, etter å ha rykket opp fra sin 6. divisjons-avdeling i 2010. Laget ble trent av tidligere juniortrener Christian Olsen, med Arild Kowalewski som hjelpetrener. Dette var lagets første sesong uten Vidar Westerås, som hadde styrt laget siden oppstarten i 7. divisjon i 2007. Initiativtaker Jon Anders Thomassen fungerte som administrativ leder for A-laget og også som trener for B-laget, som ble startet opp før 2010-sesongen. B-laget spilte i 7. divisjon og var i hovedsak et «fun-lag» med lave ambisjoner og høyt humør.

### Sesongen 2018
Sesongen 2018 ble en eneste opptur for Glassverket fotball. Ti år etter gjennoppstandelsen er ikke laget bare best i bydelen, og havnet over erkerivalen på tabellen, men stilte hele tre seniorlag hvorav ett vant sin avdeling og rykekt opp samt innkasserte KM gull. Neste sesong (2019) stiller Glassverkets tre herrelag i 5, 6 og 7 divisjon og har sjeldent hatt like mye aktivitet og så god forankring i lokalmiljøet. Toppscorer for førstelaget var Daniel Bretvik Gustavsen med 15 mål og trener var Stian Andersen. Stian har vært med fra oppstarten som junior og gått gradene som spiller og nå trener de siste 10 årene.

Kjente tidligere GIF-spillere er Thomas Andre Ødegaard, Lars Cramer, Jan-Richard Lislerud Hansen og Lars Erik Martinsen.

## Håndball
Glassverkets damer ble norgesmestere i 1974 (utendørs) og i 1981 (innendørs). Sesongen 2011/2012 spilte klubben seg opp i eliteserien etter mange års fravær.

### Tabellen 2012/13

### Tabellen 2014/15

### Tabellen 2015/16

## Eksterne lenker
* 
* Glassverket Håndball Elite
Richard Alfred Bishop

**Richard Alfred Bishop** (født 13. august 1910 i Syosset i New York, død 8. september 1996 i Los Angeles) var en amerikansk turner. 

Han deltok i sommer-OL 1932 i Los Angeles, der han fikk 4.-plass i ringer. Dette var det første OL der utøverne konkurrerte i individuelle apparater. 

## Biografi
Han ble født i New York, men flyttet mye i barndommen. Da han var 4 år gammel flyttet familien til Detroit. Et år senere flyttet de til Chicago, der de bodde noen år før de flyttet til vestkysten av USA rundt 1921. Der bodde de i Los Angeles, San Francisco, San Diego, San Bernardino, og til slutt tilbake til Los Angeles. Bishop studerte ved Los Angeles Polytechnic High School ("Poly High"), og gikk ut derfra i 1930. Han ønsket egentlig å begynne å jobbe, men etter at en av hans venner tipset ham om at de skulle etablere en turnforening på Compton Junior College valgte han å begynne der. 

Han fikk interesse for turn allerede ved Polytechnic High School, da han så noen som trente der. Han prøvde både ringer og skranke der for første gang, og greide mange av de øvelsene de andre turnerne gjorde. Han spurte treneren om han kunne delta på laget, og fikk beskjed om at han kunne delta dersom han greide å gå ti *feet* på hendene og deretter vippe seg over på beina, innen en uke. Dette greide han, og han fikk da plass på laget. På Compton fikk han tredjeplass sammenlagt i junior-skolemesterskapet. 

Kvalifiseringene til OL 1932 var preget av at østkysten av USA var dominerende innen turn i denne perioden. Kvalifiseringen til første- og andreplassen på laget som skulle sendes til OL ble gjort i New York, så kvalifiseringen på vestkysten var kun for tredjeplassen på laget. Denne plassen fikk Bishop, og han hadde dermed plass i OL-troppen. I konkurransen fikk han fjerdeplass i ringer, kun 0,1 poeng bak bronsen og 0,2 poeng bak sølvet. Han ble trukket i poeng, fordi han hadde satt sammen en altfor lang øvelse. Han hadde bl.a. med press til håndstående 4-5 ganger, noe som resulterte i at han ikke greide den siste, og måtte improvisere på slutten av øvelsen. Rytmen i øvelsen ble derfor ikke som den skulle.   

Etter OL i 1932 turnet han for UCLA da han studerte der. Etter endt utdanning på UCLA fikk han jobb i skolevesenet, og jobbet bl.a. 17 år ved Roosevelt High School. Samtidig fortsatte han som turntrener og dommer. I 1958 byttet han til *Fairfax High*, og var der i 10 år før han gikk til El Camino High School og endret fokus til å drive kjøreopplæring og undervise i helsefag. 

Hans mor var tysk, og faren var tysk-italiensk. De hadde kun ett barn. 

Selv var han gift tre ganger, og hadde én datter. 

## Referanser


## Eksterne lenker
* 
* Intervju med Richard Bishop
Torkil Nielsen

**Torkil Nielsen** (født 26. januar 1964 i Sandavágur) er en tidligere færøysk fotballspiller. I dag er han også en notabel sjakkspiller. Han scoret det berømte målet mot Østerrike under en kvalifiseringskamp for Fotball-EM 1992 (og var nær å score ett til), hvilket rystet en hel fotballverden, særlig da dette var Færøyenes første EM-kvalifisering. Vel hjemme ble Nielsen og resten av laget mottatt som helter. Like etter fikk Nielsen og kjæresten Jana Egilstoft en datter.

## Internasjonale mål

## Sjakk
Gjennom og etter sin fotballkarrière, spilte Torkil Nielsen sjakk i klubben Sandavágs talvfelag (Sandavágs sjakkforening). Han ble individuell vinner i sjakk på Færøyene i 1984, 1986 og 1988, og deltok tre ganger i den internasjonale Sjakkolympiaden, som spiller på det færøyske landslaget: 1982 i Luzern, 1984 og 1988, begge i Saloniki, Hellas.

## Referanser


## Eksterne lenker
* 
* Faroe Islands – Record International Players
Jenna Jameson

**Jenna Jameson** (født **Jenna Marie Massoli**; 9. april 1974 i Las Vegas, Nevada) er en amerikansk tidligere pornoskuespiller.

## Biografi
Jameson begynte som stripper i lokale klubber som 17-åring, og fortsatte videre som nakenmodell for en rekke forskjellige blader. To år senere bestemte hun seg for å satse på en fremtid innen pornobransjen, og møtte etter hvert Steve Orenstein, eieren av *[[Wicked Pictures]]*.

I løpet av ett år vant hun flere utmerkelser; *[[AVN Best New Starlet]]* (1996), *[[XRCO Starlet of the Year]]* og *[[FOXE Video Vixen Award]]*.

Siden har hun hatt flere roller i ordinære spillefilmer, blant annet *[[Private Parts]]* av Howard Stern i 1997.  Hun bidro med stemmen til pornoaktøren *Candy Suxxx* i det populære videospillet *[[Grand Theft Auto: Vice City]]* i 2002. Hun spilte en av hovedrollene i filmen *[[Zombie Strippers]]*, som hadde premiere i 2008.

Jameson har skrevet boken *[[How to Make Love Like a Porn Star: A Cautionary Tale]]* (2004), som må regnes som en selvbiografi.

## Utseende
* Mål: 36DD-23-33 (110-58-84 i cm) 
* Høyde: 170 cm
* Vekt: 50 kg
* Øyne: Blå
* Hårfarge: Blond (brunette i 2005)

## Referanser


## Eksterne lenker
* 
* 
*
Richard Bishop

**Richard Bishop** er navnet til flere personer:

*Richard M. Bishop (1812–1893), amerikansk politiker
*Richard Alfred Bishop (1910&ndash;1996), amerikansk turner
*Richard Bishop (amerikansk fotballspiller) (1950&ndash;2016)
*Richard Bishop (gitarist) (født 1960), amerikansk gitarist, medlem av Sun City Girls
Kurland Fotballklubb

**Kurland Fotballklubb** (stiftet 26. september 1978) er en fotballklubb på Kurland i Lørenskog kommune i Akershus. Klubben har per 2008 ca. 430 medlemmer, fordelt på 12 guttelag og 8 jentelag. Damelaget til Kurland spiller i 2. divisjon, mens herrelaget spiller i lokal 5. divisjon.

Kurland har egen kunstgressbane med undervarme, som ble åpnet 15. oktober 2006. Ved banen ligger klubbhuset, som ble innviet 19. juni 1999.

## Eksterne lenker
*
Høyhastighetsbane i Australia

**Høyhastighetsbane i Australia** er planleggingen av et høyhastighetsbanesystem i Australia.

Australia er et land uten høyhastighetstog (200&nbsp;km / t eller høyere). Siden 1980-tallet har de ulike forslagene vært gjort, men uten å lykkes. I dag holderden raskeste jernbanen en fart på 160&nbsp;km / t, som først ble oppnådd tidlig på 1980-tallet.

## Referanser
CONCACAF Gold Cup for kvinner

**CONCACAF Gold Cup for kvinner** er et mesterskap som er arrangert av CONCACAF for å avgjøre hvem som er det beste landet i CONCACAFs medlemsområde (Nord- og Mellom-Amerika og De karibiske øyer). Gold Cup er også direkte kvalifisering til VM, og spilles derfor året før hvert VM. Gold Cup tok over for CONCACAF Women's Championship, og fortsatte i samme stil. Imidlertid ble første Gold Cup arrangert i 2000, som et resultat av suksessen i VM i 1999. Både arrangementet i 2000 og i 1993 inneholdt lag som ikke tilhørte CONCACAF. New Zealand deltok i 1993, og Brasil og Kina i 2000. Disse har derfor et mer halvoffentlig preg.

CONCACAF Gold Cup (eller Women's Championship, som det het den gangen det har skjedd i praksis) skiller seg fra Asiamesterskapet i en vesentlig ting. I 1998 deltok ikke USA, da de var direktekvalifisert som arrangører. I Asiamesterskapet deltok imidlertid Kina, enda de var direktekvalifisert tre ganger. Gitt USAs dominans i området, ble mesterskapet i 1998 jevngodt med en kåring av det nest beste laget.

## Mesterskap
### CONCACAF's Women's Championship

1 Turneringen ble spilt som en serie, derfor var det ingen finale.
2 Som tidligere nevnt ble dette arrangementet gjennomført uten USA.

### CONCACAF Women's Gold Cup

Ser man bort fra ikke-CONCACAF-meldemmer, ser tendensen ut til å være at USA er de klare vinnerne, at Canada tar noe inn på USA, og at Mexico stort sett tar tredjeplassen. Fjerdeplassen er som oftest en kamp mellom Jamaica, Trinidad og Tobago, Haiti og Costa Rica.

USA vant sine 24 første kamper mot CONCACAF-motstand i mesterskapet (i tillegg til to seire og en uavgjort mot ikke-CONCACAF-land) før de tapte 1-2 mot Mexico i semifinalen i 2010.

## Se også
* Internasjonale landslagskonkurranser i fotball for kvinner
* Liste over kvinnelandslag i fotball

## Noter


## Eksterne lenker
* 
* Resultater og tabeller ved RSSSF.com
M1917 revolver

**M1917 Revolver** (United States Revolver, Caliber .45, M1917) er en amerikansk revolver i kaliber .45 ACP.

Den ble antatt av US Army i 1917 som et supplement til den halvautomatiske pistolen Colt M1911. Den ble primært brukt til bakre tropper og innen transport og forsyning.

Det ble laget to versjoner, en fra Smith & Wesson og en fra Colt. Produksjonen varte fra 1917 til 1920, og ca. 150 000 eksemplarer ble laget hver av de to produsentene. Revolveren var i bruk i det amerikanske militære fra 1917 til 1954.

Den har utsvingbar tønne med kapasitet for seks patroner, og double action avtrekk.
Maynor Figueroa

**Maynor Alexis Figueroa Róchez** (født 2. mai 1983 i Jutiapa) er en honduransk tidligere fotballspiller, som blant annet spilte for den engelske Premier League-klubben Hull City AFC. Figueroa var mest kjent for sine kraftige skudd med sin venstre fot, og for sin evne til å ta frispark. Figueroa var kaptein i Olimpia, før han kom til Wigan i 2008. Han har tidligere spilt for Victoria. 

## Spillerkarriere
I 2007 mottok Figueroa tilbud fra MLS klubber, hvorav en av dem var New England Revolution, men Olimpias administrator Osman Madrid avslo alle tilbud. 

Figueroa har også tidligere blitt lagt merke til av flere utenlandske klubber i andre land. Club Toluca i Mexico var en av klubbene som prøvde å legge inn et bud i løpet av 2007. Men under et intervju i Madrid kom det frem at tilbudet ikke var økonomisk gunstig for hverken Olimpia eller Figueroa. 

### Wigan Athletic
Den 20. desember 2007 rapporterte den honduranske avisen El Heraldo om interesse fra den engelske Premier League-klubben Wigan Athletic. I januar 2008 dro Figueroa på utlån til Wigan for resten av sesongen, og i juli 2008 etter en komplisert prosess som involverte arbeidstillatelse og spørsmål om visum, forlenget Figueroa sitt lån med Wigan i ytterligere 6 måneder. 

Wigan fikk mulighet til å gjøre avtalen permanent, og den 23. desember 2008 annonserte Wigan at Figueroa hadde signert en kontrakt på 3,5 år, en kontrakt som ville gjøre utlånsavtalen permanent. Figueroa scoret sitt første mål for Wigan Athletic den 11. januar 2009. Han scoret fra nært hold og ble matchvinner mot Tottenham Hotspur.

## Referanser


## Eksterne lenker
*
Colt New Service

**Colt New Service** er en revolver med spennavtrekk fra Colt.

Den ble adoptert av US Army under navnet «M1909 revolver», og erstattet Colt Single Action Army Revolveren, og ble senere selv erstattet av Colt M1911 i 1911. Den har ut-svingbar tønne med kapasitet for seks patroner.
VTEC

**VTEC** (**Variable Valve Timing and Electronic Lift Control**) er et variabelt ventilstyresystem utviklet av Honda for å forbedre den volumetriske effektiviteten av en firetakts forbrenningsmotor. Systemet anvender to ulike kamakselprofiler som styres elektronisk av en motorstyringsenhet. Oppfunnet av Honda R&D ingeniør Ikuo Kajitani. VTEC, som patentert variabelt ventilstyresystem av Honda, har opphav i REV-teknologi (Turtallsmodulert ventilstyring) introdusert først på Honda CBR400 i 1983 kjent som HYPER VTEC. VTEC var det første systemet av sitt slag, men etterfølgende teknologi for variabel ventilstyring har blitt utviklet også av andre produsenter som (*MIVEC* - Mitsubishi, *VVTL-i* - Toyota, *VarioCam Plus* - Porsche, *VVL* - Nissan, osv).

## Referanser
Per-Gunnar Sveen

**Per Gunnar Sveen** (født 30. mars 1965) fra Elverum er en norsk advokat og politiker for Arbeiderpartiet. Han har siden 21. mai 2012 ledet Hedmarks fylkesråd.

Han var ordfører i Elverum 1994–2003, og satt i fylkestinget fra 2007-2011, der han ledet økonomikomiteen. Han var leder av regionrådet for Sør-Østerdal 1997-1999 og har sittet i en rekke kommunale komiteer. Fra valget 2011 og fram til han tiltrådte som fylkesrådsleder i mai 2012 var Sveen fylkesråd for samferdsel og miljø i Hedmark fylkeskommune. Sveen har vært leder i Hedmark Arbeiderparti.

Sveen var leder av styret for Festspillene i Elverum fra 2005 til 2012.

## Referanser


## Eksterne lenker
*
Kara DioGuardi

**Kara Elizabeth DioGuardi** (født 9. desember 1970 i Ossining, New York) er en amerikansk låtskriver, produsent og sanger.

Hun skriver popmusikk og har skrevet sanger for Celine Dion, Hilary Duff, Kelly Clarkson, Carrie Underwood, Christina Aguilera, Britney Spears og mange flere. 

Frem til 2009 har hun bidratt til 39 musikkalbum som har vært på Billboard Top 200 albumlisten i USA. Hun har skrevet hovedsakelig for amerikanske kvinnelige artister innen pop-sjangeren. I 2000 skrev hun låten «Spinning Around» for Kylie Minogue sammen med Paula Abdul, som hun er dommer sammen med i den åttende sesongen av American Idol. Låten kom på førsteplass i Storbritannia.

Er i slekt med TV-veteran Regis Philbin, oppført i Guinness rekordbok for flest antall timer på TV. Hun giftet seg 5. juli 2009 med Mike McCuddy i Maine, New England.

## Referanser


## Eksterne lenker
* 
* 
* 
*
Vjatsjeslav Kozlov

**Vjatsjeslav «Slava» Anatoljevitsj Kozlov** (russisk: Вячеслав Анатольевич Козлов, født 3. mai 1972 i Voskresensk i Sovjetunionen) er en russisk ishockeyving og alternativ kaptein som for tiden spiller for Atlanta Thrashers i NHL.

## Karriere
Kozlov ble draftet som 45. mann av Detroit Red Wings i NHL Entry Draft 1990. Kozlov gjorde sin NHL debut den 12. mars 1992, da han gjorde to assister i Detroits 5–4 seier over St. Louis Blues. Han spilte den sesongen i Detroit. Etter at Red Wings signerte Igor Larionov i 1995, lagde trener Scotty Bowman en 5–mans russisk rekke (the «Russian Five») som bestod av forwardene Kozlov, Sergej Fedorov og Larionov og backene Vladimir Konstantinov og Vjatsjeslav Fetisov. Denne gruppen hjalp Detroit til Stanley Cup seier i 1997.

Kozlov spilte for Detroit helt til sommeren 2001, da han ble tradet til Buffalo Sabres i en trade som plasserte Dominik Hašek i en Red Wings trøye. Etter en skadeforfulgt sesong i Buffalo ble Kozlov tradet til Atlanta Thrashers.

Siden introduksjonen av straffer i NHL i 2005, har Kozlov blitt kjent som en av de sikreste straffeskytere.

Kozlov re-signerte med Atlanta Thrashers den 4. juli 2007 med en 3-årskontrakt værdt $11–millioner.

Slava Kozlov spilte sin 1000 NHL-kamp den 26. desember 2007 mot Columbus Blue Jackets og den tidligere *Russian Five* lagkameraten Sergej Fedorov.

## Statistikk

## Referanser


## Eksterne lenker
*
Chris Hutchings

**Chris Hutchings**  (født 5. juli 1957 i Winchester) er en engelsk fotballtrener og tidligere fotballspiller og trener.

## Spillerkarrieren
Chris Hutchings har spilt fotball for Harrow Borough, Chelsea, Brighton & Hove Albion, Huddersfield Town, Walsall og Rotherham United. Han har spilt totalt 468 A-lagskamper for sine ulike klubber.

## Trenerkarrieren
Chris Hutchings begynte sin trenergjerning hos Rotherham, hvor han var trener for juniorlaget.  Han ble deretter assistentmanager i Bradford City for Chris Kamara og fortsatte i samme rolle under Paul Jewell. I løpet av tiden hans hos Bradford rykket laget opp fra Second Division til Premier League.

Hutchings fikk hovedansvaret i Bradford i 2000/2001-sesongen da Jewell tok over Sheffield Wednesday.
Han ledet Bradford til semifinale i Intertoto Cupen og til sesongens første hjemmeseier i Premier Leauge da Chelsea ble slått 2-0. Hutchings ledet laget i kun 21 kamper og seieren mot Chelsea var den eneste i løpet av 12 Premier League-kamper før han fikk sparken 6. november 2000.

Hutchings ble igjen assistent under Jewell, nå hos Wigan Athletic i 2001. I mai 2007, overtok han som manager etter Jewell for andre gang. Wigan fikk en imponerende start på sesongen og lå på topp av tabellen en kort periode i august. Etter 6 tap på rad ble imidlertid Hutchings sparket 5. november 2007, nesten 7 år etter at han fikk sparken i Bradford. Klubben lå da under nedrykkstreken etter 12 kamper. Hans siste kamp for klubben var et 2-0 tap mot Chelsea.

Han ble med hos Bury på frivillig basis i januar 2008 for å hjelpe midlertidig manager Chris Brass., men forlot klubben 24. april 2008 for enda en gang å bli assistent under Paul Jewell, denne gang for Derby County. Da Jewell trakk seg som manager i Derby i desember 2008 etter at laget havnet på en 18.-plass i Championship, ble Hutchings enda en gang oppnevnt som midlertidig manager. Hutchings' eneste kamp som anvarlig for Derby var en FA Cup tredjerundekamp borte mot Forest Green Rovers, som laget til slutt vant 4–3 til tross for å ha ligget under både 2–0 og 3–2 i løpet av kampen. Derby utnevnte deretter Nigel Clough, sønnen til tidligere Derby manager Brian Clough, som ny manager. Dette førte til at Hutchings umiddelbart forlot klubben.

## Referanser


## Eksterne lenker
*
Senegals kvinnelandslag i fotball

**Senegals kvinnelandslag i fotball** representerer Senegal i internasjonal fotball. Laget har aldri kvalifisert seg til Afrikamesterskapet.

Senegal var påmeldt til det første Afrikamesterskapet i 1991, men trakk seg før mesterskapet begynte, da fotballforbundet nektet å sende et lag til turneringen. Deretter holdt Senegal seg unna mesterskap fram til Afrikamesterskapet i 2002, da de ble med i kvalifiseringen, men tapte klart mot Ghana. I neste mesterskap var det Nigeria som ødela Senegals mesterskapshåp. Det gikk heller ikke i 2006-mesterskapet, der Kongo (Dem. Rep.) slo dem i kvalifiseringens siste runde med ett mål. I mesterskapet i 2008 tapte Senegal mot Elfenbenskysten i første runde. Da Senegal skulle møte Nigeria til OL-kvalifisering, trakk Senegal seg fra kampen.

## Referanser
Fylkesvei 7414

**Fylkesvei 7414** går mellom Gjerøy ferjekai og Esvåg i Rødøy kommune.
Frem til 2019 hadde veien betegnelsen fylkesvei 441 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Nyfødt

**Nyfødt** er et barn som er mindre enn én måned gammelt. Termen «nyfødt» omfatter premature barn, postmature barn og full termin nyfødte.

## Se også
* Fødsel
* Spedbarn
Tahitis kvinnelandslag i fotball

**Tahitis kvinnelandslag i fotball** representerer Tahiti i internasjonal fotball. Tahiti konkurrerer av og til under navnet «Fransk Polynesia», ettersom de er det eneste landslaget fra det området. Tahiti har aldri vært med i Oseaniamesterskapet, men de har deltatt i Sørstillehavslekene i 2007, der de kom til semifinalen og tapte 0-1 mot Fiji.  På tross av at Tahiti har holdt en lav profil, har de vært med i FIFAs verdensranking siden den andre rankingen i 2003.

## Eksterne lenker
* FTFs hjemmeside
Vilém Goppold von Lobsdorf

**Vilém Goppold von Lobsdorf** (1869–1943) var en bøhmisk fekter som deltok i de olympiske leker 1908 i London.

Von Lobsdorf vant to bronsemedaljer under Sommer-OL 1908 i London. Han kom på tredjeplass i både den individuelle og i lagkonkurransen i sabel.

## OL-medaljer
* 1908  London -  Bronse i fekting, sabel 
* 1908  London -  Bronse i fekting, sabel lagkonkurranse ( Böhmen)

## Referanser


## Eksterne lenker
*
Stjórn

***Stjórn*** er en gammelnorsk oversettelse av Bibelens første del (deler av Det gamle testamentet). Trolig ble oversettelsen utført ved hoffet til Håkon 5. Magnusson, som regjerte fra 1299 til 1319. I 2009 ble Stjórn gitt ut i en ny utgave av Riksarkivet ved Reidar Astås.

Oversettelsen går fra Første Mosebok til Andre Kongebok. Navnet *Stjórn*, som betyr «styring», var opprinnelig ikke knyttet til verket fra begynnelsen av, men ble introdusert på 1500- eller 1600-tallet.

Stjórn er bevart i et par manuskript, både hele og i deler. Disse er:

* AM 226 fol., kalt A, trolig skrevet i Helgafellsklaustur 1350-1370.
* AM 225 fol., er kopi af AM 226 fra rundt 1400.
* AM 227 fol., kalt B &ndash; mangler en del. Skálholtskirkja eide denne boka.
* AM 228 fol., kalt C, mangler store deler.
* AM 229 fol. I, II og III, deler fra tre manuskript.
* NRA &ndash; Hos Riksarkivet i Oslo er deler av to pergamentblad bevart.

Stjórn inneholder oversettelser av disse Bibelbøkene:

* Første Mosebok
* Andre Mosebok
* Tredje Mosebok
* Fjerde Mosebok
* Femte Mosebok
* Josvas bok
* Dommernes bok
* Rut
* Første Samuelsbok
* Andre Samuelsbok
* Første Kongebok
* Andre Kongebok

## Referanser


## Eksterne lenker
* Stjórn C. R. Ungers utgave fra 1862
* Om Stjorn hos Riksarkivet
Brinell hardhetstest

**Brinell hardhetstest** er en metode for å teste et materiales evne til å motstå plastisk deformasjon, som ble oppfunnet av svensken Johan August Brinell, overingeniør ved Fagersta Bruks AB. Metoden ble presentert ved Verdensutstillingen i Paris 1900, og er av de eldste metodene for nøyaktige målinger av hardhet. Den egner seg best for å måle hardheten i myke og middels harde materialer. Når verdiene kommer over BHN 630 blir målingene mindre nøyaktige og over BHN 739 blir det umulig å gjøre målinger selv med en kule av wolframkarbid.

Prinsippet går ut på å måle et materiales evne til å motstå plastisk deformasjon, slik som i Vickers hardhetstest og Rockwell hardhetstest. En typisk test går ut på å presse en kule på 10 millimeter i diameter av herdet stål eller wolframkarbid ned i prøven med en vekt på vanligvis 3000 kg, og måle diagonalene i avtrykket. Disse settes inn i en formel sammen med diameteren og lasten på kulen. Verdiene oppgis i enheten HB (*Hardness Brinell*) eller BHN (*Brinell Hardness Number*). Formelen ser slik ut.

:\mbox{BHN}=\frac{2F}{\pi D ({D-\sqrt{(D^2-d^2)})}}

Der:
:*F* = Den anvendte lasten (kgf)
:*D* = diameter av kulen (mm)
:*d* = diameter av avtrykket (mm) 

I Brinell hardhetstest blir det ut ifra hardheten på materialet som skal testes, ofte brukt kuler som varierer fra 5 til 10 mm og laster fra 500 til 3000 kg. Noen ganger brukes det kulediameter ned til 1mm og last ned til 1 kg. Slike tester med små laster kalles baby Brinell tester.

## Se også
* Hardhet (materialvitenskap)

## Referanser
Vlastimil Lada-Sázavský

**Vlastimil Lada-Sázavský** (født 31. mars 1886 i Praha, død 22. april 1956) var en böhmisk fekter som deltok i de olympiske leker 1908 i London.

Lada-Sázavský vant en bronsemedalje i fekting under Sommer-OL 1908 i London. Han var med på det böhmiske laget som kom på tredjeplass i lagkonkurransen i sabel bak Ungarn og Italia.

## OL-medaljer
* 1908  London -  Bronse i fekting, sabel lagkonkurranse  Böhmen.

## Referanser


## Eksterne lenker
*
Hypoksisk luft

**Hypoksisk luft**, også kjent som **inert luft** eller **brannsikkert inneklima**, betegner luft med et noe lavere oksygeninnhold og et noe høyere nitrogeninnhold enn normalt. Slik luft brukes bl.a. som brannforebyggende tiltak, og for automatisk brannslokking. Normal luft inneholder 78 % nitrogen og 21 % oksygen, mens hypoksisk luft for brannforebygging inneholder 5 prosentenheter mer nitrogen og tilsvarende mindre oksygen. Hypoksisk luft lages av en teknisk enhet som plasseres i ventilasjonssystemet.

Hypoksisk luft er ikke farlig å puste i for friske mennesker, selv ikke langvarige opphold er helseskadelige. Hypoksisk luft brukes også i fly, og hjertepasienter som ikke kan oppholde seg i fly kan heller ikke oppholde seg i rom som beskyttes mot brann med hypoksisk luft. Innen medisinen beskriver begrepet hypoksi mangel på oksygen i blodet. Hypoksisk luft tilbyes i utlandet også som terapi for å styrke hjertefunksjonen.

Hypoksisk luft er en relativ ny oppdagelse i brannvernsammenheng. Metoden er lovende for brannvern i antikvariske bygninger, datatekniske rom, museumsmagasiner, biblioteker og arkiver. Metoden er best egnet i bygninger hvor luftutskiftingen kan holdes på et lavt nivå. Den meste kjente bygningen som bruker denne metoden er trolig Pentagon. Federal Aviation Administration stiller nå også krav til at den skal benyttes i deler av store flykropper.

Riksantikvaren har deltatt i et europeisk forskningsprosjekt om denne type brannvernteknologi.

## Se også
* Novec 1230
* Inertgass

## Eksterne lenker
* Rapportsammendrag fra Riksantikvaren
* Om inertgassproduktet Inergen
* Opplysningskontoret for automatiske slokkeanlegg
Böhmen under Sommer-OL 1908

**Böhmen under Sommer-OL 1908**. 19 sportsutøvere fra Böhmen deltok i fem sporter, friidrett, fekting, turn, tennis og bryting under Sommer-OL 1908 i London. Böhmen kom på 17.-plass med to bronsemedaljer.

## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Phnom Bok

**Phnom Bok** (khmer: ប្រាសាទភ្នំបូក) er et tempel i Angkor, Kambodsja, hovedstaden i Khmerriket. Tempelet ble bygget i kong Yasovarmans regjeringstid (889-910 AD), og står oppe på en bakketopp nordøst for Østre Baray, det enorme reservoaret som nå er tørrlagt. Phnom Bok er en av tre fjelltempler bygget i denne kongens regjeringstid, de andre er Phnom Bakheng og Phnom Krom. Planen for tempelet er identisk med planen over sistnevnte, med tre hovedtårn bygget i sandstein.
Vanntåke

**Vanntåke** er en slukkemetode innen brannvern. Vanntåke er ørsmå vanndråper (størrelse fra 10–200 mikron) spredt i lufta som tåke. Tåken oppstår i en dyse ved at en vannstråle mekanisk knuses eller når to vannstråler kollidere i en vinkel slik at de knuser hverandre. Mikrodråpene i vanntåken holder seg svevende i luften en god stund og blir gjerne dratt med luften inn i brannområde. Når vanntåken treffer flammer ekspanderer hver dråpe 1760 ganger og fortrenger oksygen slik at flammene kveles.

Vanntåkeanlegg ble utviklet for offshoreindustrien og de fleste oljeinstallasjonene i Nordsjøen anvender slik teknologi. 

Vanntåke som slukkemiddel har den fordel at vannmengdene som brukes er små, og det ikke oppstår store vannskader. Vanntåke anses derfor som et godt egnet slukkemiddel i bygninger med høy kulturminneverdi. Inngrepene blir også minimale da en enkelt vanntåkedyse kan dekke et rom på 25 m². Teknologien egner seg også godt til å bli ettermontert i eldre bygninger, da vanntåkeanlegg kan knyttes til eksisterende ledningsnett. Ny lavtrykksteknologi gjør det mulig å skape vanntåke helt ned til 4 bar. 

Vanntåke egner seg for automatiske slokkeanlegg som utløses i initialfasen i en brann. I omsorgsboliger der det bor mennesker som ikke kan rømme uten hjelp ved brannalarm anses vanntåke som spesielt gunstig, da tåken tar røyken med ned og lager bedre pusteforhold. 

Stortinget er den mest kjente bygning i Norge som har vanntåkeanlegg. I den tette trehusbebyggelsen på verdensarvstedet Røros er det etablert en annen type tørr vanntåkeanlegg i loft for å forhindre brannsmitte. Ved brann må brannvesenet her koble til trykksatt vann for å utløse slokkeanlegget.

## Se også
* Impulsvanntåke
* Høytrykksvanntåke

## Eksterne lenker
* TU om vanntåke 
* Opplysningskontoret for automatiske slokkeanlegg
Østfold kollektivtrafikk

**Østfold kollektivtrafikk**, forkortes gjerne til ØKT, er en bestillerenhet for kollektivtrafikk i Østfold etablert i 2002, som har i hovedoppgave å samordne kollektivtrafikk og skoleskyss for de ca 315-320 000 innbyggerne i fylket. Byområdene i Ytre Østfold slik som Moss, Nedre Glomma (Fredrikstad og Sarpsborg) og Halden har rødfargede bybusser. Regionbusser og langruter mellom og utenfor byene, og i Indre Østfold (distrikt), har lysegrønne busser. Fargekoden er lik den Ruter benytter for å separere bybussene i Oslo med regionbussene i Akershus.

I tillegg kommer ekspressbusser. Togtrafikk inngår ikke.

ØKT har avtaler med følgende selskaper.

Vy Buss AS: Indre Østfold, Moss, Våler og Råde.

Boreal Buss AS: Halden og Aremark.

Nobina Norge AS: Fredrikstad, Sarpsborg og Hvaler.

Bussene kjøres på biodiesel, biogass og strøm. 

## Eksterne lenker
*
Ratzeputz

**Ratzeputz** er et tysk krydderbrennevin/bitterdram smaksatt med ingefær. Det er kjent for sin gode effekt på magen og sitt relativt høye alkoholinnhold (58 %). Tidligere var også sterkere varianter av snapsen tilgjengelige.

Snapsen ble utviklet av *Peter Weidmann* fra Celle i 1877. Firmaet *C. W. Baland und Langebartels Peter Weidmann Erben GmbH* ligger fortsatt der. Celle ligger på Lüneburger Heide, og drikken kalles derfor også «Heidenlikør».

Ettersom Ratzeputz har smak fra ekstrakter av ingefær kan den oppfattes som meget sterk og langvarig. Ratzeputz klassifiseres som en bitter. 

## Eksterne lenker
* Offisiell hjemmeside (tysk)
Det nære østen

**Det nære østen** (i motsetningen til **[[Det fjerne østen]]**) er et tvetydig begrep som dekker ulike land for, på den ene siden, arkeologer og historikere, og på den andre siden for politiske forskere, økonomer og journalister. Begrepet ble opprinnelig benyttet på nasjonene i Balkan i sørøstlige Europa, men blir i dag benyttet generelt for å beskrive landene i sørvestlige Asia mellom Middelhavet og Iran, spesielt i en historisk kontekst. 

Østen som helhet er i dag en lite brukt vestlig betegnelse på Asia. «Det nære orienten» er en annen betegnelse som også betyr det samme, men som nå synes å være på vei ut av moderne norsk språkbruk. I moderne historie og politikk benyttes i dag som regel begrepet Midtøsten.

Begrepet «Det nære østen» (engelsk *Near East*) kom i bruk på 1890-tallet da de europeiske stormaktene møtte to kritiske situasjoner i «øst»: Første kinesisk-japanske krig (1894–1895) skjedde i «Det fjerne østen» mens folkemordet på armenerne og ustabilitet som involverte Kreta og den historiske regionen Makedonia skjedde i «Det nære østen». Den britiske arkeologen D.G. Hogarth utga boken *The Nearer East* i 1902 som bidro til å definere begrepet og dets omfang, iberegnet Albania, Montenegro, sørlige Serbia og Bulgaria, Hellas, Egypt, alle de osmanske landene, hele Den arabiske halvøya og de vestlige delene av Iran.

I en amerikansk synsvinkel er det en generell enighet om listen av land som inngår i «Det nære østen» i den nåværende politiske sammenhengen er den som blir definert i henhold til omfanget av aktiviteter for departementskontoret Bureau of Near Eastern Affairs i det amerikanske utenriksdepartementet og Washington Institute for Near East Policy. Kun Tyrkias klassifikasjon er uklar. Mens alle de nordafrikanske landene er inkludert er derimot landene i Transkaukasus (Armenia, Georgia, Aserbajdsjan) ikke en del av Det nære østen i moderne, amerikansk sammenheng. 

I norsk sammenheng inkluderer man ikke de nordafrikanske statene i Det nære østen, langt mindre i begrepet Midtøsten.

## Referanser


## Eksterne lenker
*
Ricardo Montalbán

**Ricardo Gonzalo Pedro Montalbán y Merino** (født 25. november 1920, død 14. januar 2009) var en meksikansk skuespiller.

Montalbán medvirket i rundt 80 spillefilmer og TV-produksjoner. Han spilte indianer i flere produksjoner, blant annet siouxhøvdingen Satangkai i TV-serien *[[Familien Macahan]]* (1978), som han mottok Emmy-prisen for, og den tvilsomme forretningsmannen Zach Powers i *[[Dynastiet]]* og *[[The Colbys]]*. De roller han spilte spenner over et vidt spektrum, fra science fiction i *[[Star Trek]]*, til bokser og prest. Hans siste filmrolle var i animasjonsfilmen  *[[Maurbølla]]* fra 2006, der han var stemmen til Head of Council.

Montalbán endte opp i rullestol etter å ha gjennomgått en ryggradsoperasjon i 1993.

## Filmografi (utvalg)
* 1949 – *[[Neptuns datter]]*
* 1950 – *[[Right Cross]]*
* 1951 – *[[Vest for Missouri]]*
* 1971 – *[[Flukten fra Apeplaneten]]*
* 1972 – *[[Conquest of the Planet of the Apes]]*
* 1982 – *[[Star Trek II: The Wrath of Khan]]*
* 1984 – *[[Verdens aller sprøeste bilrace]]*
* 1988 – *[[Mannen med den nakne pistol]]*

## Referanser


## Eksterne lenker
*